Gaižiūnų geležinkelio stotis

Gaižiūnų geležinkelio stotis – buvusi gyvenvietė Jonavos rajono savivaldybėje, Gaižiūnuose, geležinkelio ruože Jonava–Kaišiadorys. Geležinkelio mazgas: ties Gaižiūnais geležinkelio linijos išsišakoja į Vilnių ir į Kauną (Gaižiūnų geležinkelio stotis yra linijų Vilnius–Klaipėda ir Kaunas–Jonava sankirtoje).

Nuo XX a. iki XXI a. pradžios oficialiai buvo Gaižiūnų geležinkelio stoties gyvenvietė, kurioje gyveno daugiau žmonių nei Gaižiūnų kaime. Tačiau 2015 m. gegužės 27 d. geležinkelio stoties gyvenvietė buvo panaikinta – ji priskirta Gaižiūnų (26,46 ha), Konstantinavos (0,32 ha) ir Ruklos (0,26 ha) kaimams.

Stotis 

Įkurta XIX a. prie Liepojos–Romnų geležinkelio kaip IV klasės geležinkelio stotis. 1916 m. dvikeliu geležinkeliu sujungta su Palemono GS prie Kauno.

Keleiviniai traukiniai stotyje nestoja (anksčiau stodavo linijose Vilnius–Šiauliai ir Vilnius–Mažeikiai). Gaižiūnų geležinkelio stotis yra svarbus krovininio transporto mazgas. Stotyje krovininė linija atsišakoja į didžiausią Baltijos šalyse trąšų gamintoją – „Achemą“, vieną didžiausių Lietuvos įmonių.

Gyventojai

Šaltiniai 

Jonavos rajono savivaldybės geležinkelio stotys
Panaikintos Jonavos rajono savivaldybės gyvenvietės